CELEX: 62018CN0781
Language: et
Date: 2018-12-12 00:00:00
Title: Kohtuasi C-781/18: Eelotsusetaotlus, mille on esitanud Tribunale ordinario di Roma (Itaalia) 12. detsembril 2018 – Società Italiana degli Autori ed Editori (S.I.A.E.) versus Soundreef Ltd

25.3.2019   
            
            
               ET
            
            
               Euroopa Liidu Teataja
            
            
               C 112/21
            
         
      Eelotsusetaotlus, mille on esitanud Tribunale ordinario di Roma (Itaalia) 12. detsembril 2018 – Società Italiana degli Autori ed Editori (S.I.A.E.) versus Soundreef Ltd
      (Kohtuasi C-781/18)
      (2019/C 112/26)
      Kohtumenetluse keel: itaalia
      
         Eelotsusetaotluse esitanud kohus
      
      Tribunale ordinario di Roma
      
         Põhikohtuasja pooled
      
      
         Hageja: Società Italiana degli Autori ed Editori (S.I.A.E.)
      
         Kostja: Soundreef Ltd
      
         Eelotsuse küsimus
      
      Kas direktiivi 2014/26/EL (1) tuleb tõlgendada nii, et sellega on vastuolus liikmesriigi õigusnormid, mis jätavad autoriõiguste vahendamise või vähemalt kasutajatele litsentside andmise turule pääsemise võimaluse ainult isikutele, keda saab sama direktiivi määratluse kohaselt kvalifitseerida kollektiivse esindamise organisatsioonideks, jättes sellest võimalusest ilma isikud, keda saab kvalifitseerida sõltumatuteks esindamise üksusteks, olenemata sellest, kas nad on asutatud samas riigis või teistes liikmesriikides?
      
         (1)  Euroopa Parlamendi ja nõukogu 26. veebruari 2014. aasta direktiiv 2014/26/EL autoriõiguse ja autoriõigusega kaasnevate õiguste kollektiivse teostamise ning muusikateoste internetiõiguste multiterritoriaalse litsentsimise kohta siseturul (ELT 2014, L 84, lk 72).